cyanic-selkie/wikianc huggingface dataset:
เจ้าหญิงคริสตินาแห่งเดนมาร์ก
อ้างสิทธิในราชบัลลังก์เดนมาร์ก
ในเดือนสิงหาคม ค.ศ. 1578 พระนางเสด็จกลับไปยังทอร์โทนา ดินแดนที่ทรงเคยได้รับจากพระสวามีพระองค์แรก ซึ่งพระนางจะทรงประทับอยู่ที่นี่จนกระทั่งสิ้นพระชนม์ ทรงได้รับการขนานนามว่า "มาดามทอร์โทนา" ทรงเป็นพระประมุขแห่งทอร์โทนาจวบจนพระชนม์ชีพ และทรงมีบทบาทสำคัญในการบริหารราชการเมือง พระนางปกครองทอร์โทนาอย่างดี ทรงปฏิรูปทุกสิ่งทุกอย่างที่ดำเนินมาอย่างผิดๆ ทรงยุติข้อพิพาทระหว่างราเวนนา ทรงเรียกคืนสิทธิพิเศษที่สูญเสียไปกลับคืนมา และปกป้องคุ้มครองสิทธิของชาวทอร์โทนาจากพวกสเปน เจ้าหญิงทรงเป็นประมุขที่ได้รับความนิยมสูงสุดในทอร์โทนา ทรงมักจะรับคำร้องขอของประชาชน และติดต่อสัมพันธ์กับชนชั้นสูงชาวมิลาน ในเดือนมิถุนายน ค.ศ. 1584 เจ้าหญิงทรงได้รับแจ้งจากอุปราชชาวสเปนว่า ต่อไปนี้สิทธิของพระนางในการปกครองทอร์โทนาถือเป็นสิ้นสุด แต่พระนางจะได้รับอนุญาตให้ประทับที่เมืองนี้ต่อไปได้และจะได้เบี้ยหวัดรายปีของทอร์โทนาตลอดพระชนม์ชีพ แต่ถึงกระนั้นพระนางก็ยังทรงร้องขอให้คืนสิทธิของชาวทอร์โทนาต่ออุปราชสเปน แต่ก็ไม่สำเร็จ
ชาร์ลที่ 3 ดยุกแห่งลอแรน พระโอรสของพระนาง ได้รับการตั้งพระนามตาม จักรพรรดิชาร์ลที่ 5 แห่งจักรวรรดิโรมันอันศักดิ์สิทธิ์ พระราชวงศ์เบลเยียมและสเปน และพระประมุขแห่งลักเซมเบิร์กในปัจจุบัน ต่างสืบเชื้อสายมาจากชาร์ลที่ 3 ดยุกแห่งลอแรน ทั้งนี้รวมถึงอดีตราชวงศ์ออสเตรีย บาวาเรีย บราซิล ฝรั่งเศส ปาร์มา เนเปิลส์ โปรตุเกส อิตาลี และแซ็กโซนีด้วย เรนาตาแห่งลอแรน พระราชธิดา ทรงมีเชื้อสายสืบต่อมาในราชวงศ์เดนมาร์ก นอร์เวย์ และสวีเดน รวมถึงอดีตราชวงศ์กรีซ และรัสเซีย
อ้างอิง
15221590
ยาซูฮิโตะ เอ็นโด
ยาซูฮิโตะ เอ็นโด เกิดเมื่อวันที่ 28 มกราคม ค.ศ. 1980 ในเมืองคาโงชิมะ จังหวัดคาโงชิมะ เป็นนักฟุตบอลชาวญี่ปุ่น ปัจจุบันเล่นให้กับสโมสรฟุตบอลกัมบะ โอซากะในเจลีกและทีมชาติญี่ปุ่น ในตำแหน่งกองกลาง
แหล่งข้อมูลอื่น
1980
เขตรักษาพันธุ์สัตว์ป่าเชียงดาว
เขตรักษาพันธุ์สัตว์ป่าเชียงดาว เป็นพื้นที่อนุรักษ์ประเภทเขตรักษาพันธุ์สัตว์ป่าในประเทศไทย ตั้งอยู่ในเขตอำเภอเชียงดาว จังหวัดเชียงใหม่ มีเนื้อที่ประมาณ 521 ตารางกิโลเมตร หรือประมาณ 325,625 ไร่ ครอบคลุมเนื้อที่ของตำบลเมืองแหง ในอำเภอเวียงแหง ตำบลเมืองงาย ตำบลเมืองคอง ตำบลเชียงดาว และตำบลแม่นะ มีสภาพภูมิประเทศเป็นเทือกเขาสูงสลับซับซ้อน สภาพป่าเป็นป่าดิบแล้ง ป่าดิบเขา ป่าสน สลับกับทุ่งหญ้า โดยมีจุดน่าสนใจ คือ ดอยหลวงเชียงดาว ซึ่งเป็นภูเขาหินปูนที่สูงที่สุดในประเทศไทย มีความสูง 2,275 เมตร นับเป็นดอยหรือภูเขาที่มีความสูงเป็นอันดับ 3 ของประเทศไทย รองจากดอยอินทนนท์ และดอยผ้าห่มปก ได้รับการขึ้นทะเบียนเป็นเขตรักษาพันธุ์สัตว์ป่าเมื่อวันที่ 24 สิงหาคม พ.ศ. 2521
การรุกคอร์ซุน-เชฟเชนคอฟสกี
การรุกคอร์ซุน-เชฟเชนคอฟสกี (Корсунь-Шевченковская операция) เกิดขึ้นตั้งแต่วันที่ 24 มกราคม ถึงวันที่ 16 กุมภาพันธ์ 1944 การรุกเป็นส่วนหนึ่งของการรุกนีเปอร์–คาร์เพเทียน ในนั้นแนวรบยูเครนที่ 1 และที่ 2 ได้รับคำสั่งตามลำดับโดยนายพลนีโคไล วาตูติน และ อีวาน โคเนฟ ล้อมรอบกลุ่มกองทัพใต้ของกองทัพเยอรมันบนพ็อกเก็ตใกล้แม่น้ำนีเปอร์ ในช่วงสัปดาห์แห่งการต่อสู้ กองทัพแดงทั้งสองแนวพยายามที่จะกำจัดพ็อกเก็ต การล้อมรอบนี้ทำให้หน่วยทหารเยอรมันพยายามตีฝ่าวงล้อมด้วยการประสานงานกับกองกำลังเยอรมันอื่นที่พยายามบรรเทาทุกข์ส่งผลให้เกิดการบาดเจ็บ และเสียชีวิตเป็นจำนวนมาก
เขตรักษาพันธุ์สัตว์ป่าเชียงดาว
ประวัติ
ดอยหลวงเชียงดาว เดิมมีชื่อว่า "ดอยเพียงดาว" แต่ผู้ที่อาศัยอยู่ในท้องถิ่นได้เรียกเพี้ยนมาเป็น "เชียงดาว" อย่างในปัจจุบัน และมีชื่อดั้งเดิมว่า "ดอยอ่างสลุง" โดยมีความเชื่อว่าในอดีต สมเด็จพระสัมมาสัมพุทธเจ้าเคยเสด็จมาพร้อมพระอรหันต์ 8 รูป ทรงลงสรงน้ำในที่แห่งนี้ ขณะที่ "หลวง" ในภาษาเหนือ หมายถึง "ใหญ่"
การรุกคอร์ซุน-เชฟเชนคอฟสกี
ชัยชนะของสหภาพโซเวียตในการรุกคอร์ซุน-เชฟเชนคอฟสกี ถือเป็นที่เด่นชัดของความสำเร็จในการดำเนินงานแบบเชิงลึกของโซเวียต หลักยุทธการแบบเชิงลึกของโซเวียตมองเห็นการทำลายการป้องกันล่วงหน้าของศัตรู เพื่อให้กองหนุนปฏิบัติการใหม่สามารถใช้ประโยชน์จากความก้าวหน้าโดยการมีกำลังหมุนเข้าไปรุกกลยุทธ์เชิงแบบลึกต่อแนวรบของศัตรู การมาถึงของรถบรรทุกและรถกึ่งสายพานที่สร้างมาจากอเมริกาและอังกฤษเป็นจำนวนมากทำให้กองกำลังโซเวียตมีความคล่องตัวมากกว่าที่เคยเป็นมา เมื่อรวมกับความสามารถของโซเวียตในการกักกันการก่อตัวครั้งใหญ่ทำให้กองทัพแดงมีความสามารถในการผลักดันแนวป้องกันของเยอรมันให้ลึกลงไปเรื่อย ๆ
เขตรักษาพันธุ์สัตว์ป่าเชียงดาว
ประวัติ
ดอยหลวงเชียงดาว เป็นเทือกเขาที่มีความยาวติดต่อกันเป็นส่วนหนึ่งของเทือกเขาเชียงดาว ซึ่งเป็นส่วนต่อเนื่องกับเทือกเขาถนนธงชัย เกิดจากการกัดเซาะของน้ำทะเลในยุคเพอร์เมียน (250–300 ล้านปีก่อน) ซึ่งลักษณะของหินปูนไม่สามารถรองรับน้ำได้ แต่จะถูกกัดเซาะ จึงกลายมาเป็นเทือกเขาและดอยต่าง ๆ ในบริเวณนี้ ซึ่งเดิมเคยเป็นทะเลมาก่อน
ดอยหลวงเชียงดาว มีดอยที่สูงด้วยกันทั้งหมด 3 แห่ง นอกจากดอยหลวงเชียงดาวแล้ว ยังมี "ดอยสามพี่น้อง" และ "ดอยกิ่วลม" อีกซึ่งอยู่ใกล้กัน และถึงแม้ดอยหลวงเชียงดาว จะเป็นยอดดอยที่มีความสูงเช่นเดียวกับดอยอินทนนท์ และดอยผ้าห่มปกแล้ว แม้จะอยู่ในจังหวัดเชียงใหม่เช่นเดียวกัน แต่ทว่าความหลากหลายของสิ่งมีชีวิตของที่นี่แตกต่างไปโดยสิ้นเชิง โดยจะมีสิ่งมีชีวิตเฉพาะถิ่นอยู่เป็นจำนวนมาก และพืชพรรณที่หายากหลายชนิด อีกทั้งยังเป็นแหล่งอาศัยของกวางผา สัตว์กีบคู่ประเภทเดียวกับเลียงผา ที่พบเพียงไม่กี่แห่งเท่านั้นในประเทศไทย
การรุกคอร์ซุน-เชฟเชนคอฟสกี
แม้ว่าปฏิบัติการของโซเวียตที่คอร์ซุนไม่ได้ส่งผลให้เกิดการล่มสลายในแนวรบเยอรมันตามที่ผู้บัญชาการโซเวียตคาดหวังไว้ แต่ก็บ่งบอกว่าการทรุดโทรมอย่างมีนัยสำคัญในความแข็งแกร่งของกองทัพเยอรมันในแนวรบนั้นโดยเฉพาะอย่างยิ่งในอาวุธหนักซึ่งเกือบทั้งหมดที่สูญเสียไปในระหว่างการฝ่าวงล้อม ตลอดช่วงเวลาที่เหลือของสงคราม กองทัพแดงจะวางกองกำลังเยอรมันขนาดใหญ่ตกอยู่ในอันตรายในขณะที่ชาวเยอรมันถูกเหยียดและพยายามที่จะสกัดตัวเองจากวิกฤตหนึ่งไปยังอีก การโจมตีของโซเวียตถือเป็นจุดเด่นของแนวรบด้านตะวันออก ตลอดเวลาที่เหลือของสงคราม
พระเจ้าโม่ญี่นตะโด้
พระเจ้าโม่ญี่นตะโด้ (မိုးညှင်းသတိုး, ; ค.ศ. 1379–1439) เป็นกษัตริย์พระองค์ที่ 8 แห่งอาณาจักรอังวะ ระหว่าง ค.ศ. 1426–1439 พระองค์เป็นเชื้อสายเจ้าฟ้าจากเมืองโม่ญี่น (ปัจจุบันอยู่ในรัฐกะชีน ประเทศพม่า) พระองค์ขึ้นสู่พระราชอำนาจภายหลังจากโค่นล้มราชบัลลังก์ของพระเจ้ากะเล่เจ้ตองโญ กษัตริย์พระองค์ที่ 7 และพระนางชีนโบ่แม พระมเหสี เมื่อ ค.ศ. 1426 รัชสมัยของพระองค์เป็นจุดเริ่มต้นแห่งการเสื่อมอำนาจของอังวะหลังจากสิ้นสุดสงครามสี่สิบปีกับอาณาจักรหงสาวดีที่อยู่ทางใต้และสงครามที่ดำเนินมาอย่างยาวนานกับไทใหญ่ที่อยู่ทางเหนือ ทำให้อาณาจักรอังวะไม่อาจขยายอาณาเขตออกไปได้ ตลอด 12 ปีในรัชสมัยพระเจ้าโม่ญี่นตะโด้จึงปกครองบริเวณอังวะให้เป็นปึกแผ่นเท่านั้น และพระองค์ไม่เคยได้ปกครองตองอูอย่างเต็มที่ พระองค์มักยอมให้ผู้ปกครองเมืองเหล่านั้นซึ่งอาวุโสกว่าปกครองเมืองอย่างอิสระ ทำให้อาณาจักรหงสาวดีได้สนับสนุนตองอูก่อกบฏขึ้นเมื่อ ค.ศ. 1426 และยึดครองดินแดนแถบนี้ในปี ค.ศ. 1436 แต่ตองอูและอังวะยังไม่ทำสงครามกันแบบเต็มรูปแบบ
พระเจ้าโม่ญี่นตะโด้สวรรคตเมื่อเดือนพฤษภาคม ค.ศ. 1439 ที่อังวะ ขณะพระชนมายุได้ 59 พรรษา พระเจ้าอลองพญา (ปฐมกษัตริย์แห่งราชวงศ์อลองพญา) ได้อ้างว่าพระองค์สืบเชื้อสายจากพระเจ้าโม่ญี่นตะโด้
ธงชาติสาธารณรัฐโซเวียต
ประวัติ
เมื่อเบลารุสและยูเครนเข้ามาเป็นสมาชิกผู้ก่อตั้งขององค์การสหประชาชาติในปี พ.ศ. 2488 ธงสีแดงของพวกเขามีเพียงชื่อยู่มุมบนด้านซ้ายเท่านั้นทีจะแยกแยะจากธงชาติของประเทศอื่นๆได้
หลังจากสลายตัวของสหภาพโซเวียตในวันที่ 26 ธันวาคม พ.ศ. 2534มีเพียงคาซัคสถาน คีร์กีสถาน ทาจิกิสถาน, เติร์กเมนิสถานและยูเครนที่ยังใช้ธงสาธารณรัฐโซเวียตจนถึงปี พ.ศ. 2535
ธงชาติสาธารณรัฐโซเวียตในรุ่นปรับปรุงครั้งสุดท้ายมีดังนี้
หาญ ลีนานนท์
พลเอก หาญ ลีนานนท์ (15 สิงหาคม พ.ศ. 2467 – 11 กุมภาพันธ์ พ.ศ. 2561) อดีตแม่ทัพภาคที่ 4 และอดีตนักการเมืองผู้มีบทบาทอย่างมากในพื้นที่ภาคใต้
ประวัติ
พลเอก หาญ ลีนานนท์ เกิดเมื่อวันที่ 15 สิงหาคม พ.ศ. 2467 ที่อำเภอทุ่งหว้า จังหวัดสตูล เป็นบุตรของขุนด่านลีนานนท์ และนางนิตย์ ลีนานนท์ (นามสกุลเดิม: รัตนดิลก ณ ภูเก็ต) จบการศึกษาจากโรงเรียนไตรมิตรวิทยาลัย,โรงเรียนสวนกุหลาบวิทยาลัย,โรงเรียนมัธยมวัดเบญจมบพิตร และโรงเรียนนายร้อยทหารบก (ร่วมรุ่นเดียวกับ พล.อ. อาทิตย์ กำลังเอก, พล.อ. เทียนชัย ศิริสัมพันธ์)
พล.อ. หาญ สมรสกับนางประภา (สกุลเดิม: นัยนานนท์) บุตรีของรองอำมาตย์เอกหลวงวิจิตรสารบรรณ เจียม นัยนานนท์ กับนางชั้น นัยนานนท์ มีบุตรด้วยกันสองคนชื่อนางสุโรจนา ลีนานนท์ ศรีอักษร และ พ.ต.อ. อาชวาคม ลีนานนท์ (59 ปี)
การทำงาน
พลเอกหาญ เมื่อครั้งยังอยู่ในยศ พลโท เป็นหนึ่งในผู้ร่วมร่างคำสั่ง 66/2523 อันเป็นนโยบายสำคัญในการจัดการกับปัญหาความมั่นคงในพื้นที่ภาคใต้ ร่วมกับ พล.ต. ชวลิต ยงใจยุทธ และประเสริฐ ทรัพย์สุนทร ในรัฐบาลชุดที่มี พล.อ. เปรม ติณสูลานนท์ เป็นนายกรัฐมนตรี อีกทั้งยังเป็นเจ้าของนโยบาย "ใต้ร่มเย็น" อีกด้วย ก่อนที่จะดำรงตำแหน่งแม่ทัพภาคที่ 4 ระหว่างวันที่ 1 ตุลาคม พ.ศ. 2524-30 กันยายน พ.ศ. 2526 นับเป็นแม่ทัพภาคที่ 4 คนที่ 4 เมื่อวันที่ 22 พฤษภาคม 2533 ได้รับแต่งตั้งเป็นคณะกรรมการวิสามัญศึกษาปัญหาจังหวัดชายแดนภาคใต้
การเมือง
เมื่อภายหลังปลดเกษียณแล้ว พลเอกหาญ ได้เข้าสู่การเมืองด้วยการเป็นสมาชิกสภาผู้แทนราษฎร (ส.ส.) ของพรรคประชาธิปัตย์ ในพื้นที่เขต 2 และเขต 9 กรุงเทพมหานคร ระหว่างปี พ.ศ. 2528-พ.ศ. 2529 และเป็นผู้สนับสนุนชนะ รุ่งแสง สมาชิกของพรรคลงรับสมัครผู้ว่าราชการกรุงเทพมหานครอีกด้วย
ได้ดำรงตำแหน่งรัฐมนตรีว่าการกระทรวงเกษตรและสหกรณ์ ระหว่างปี พ.ศ. 2529-พ.ศ. 2531
จากนั้นในปี พ.ศ. 2531 ได้ย้ายไปสังกัดพรรคประชาชน ในพื้นที่เขต 2 จังหวัดนครศรีธรรมราช ก่อนที่พรรคจะถูกยุบ และโอนไปสังกัดพรรคชาติไทย และเป็นรัฐมนตรีประจำสำนักนายกรัฐมนตรี ในรัฐบาลของพลเอก ชาติชาย ชุณหะวัณ เมื่อปี พ.ศ. 2534
และดำรงตำแหน่งสมาชิกวุฒิสภา (ส.ว.) จังหวัดสตูล ระหว่างปี พ.ศ. 2543-พ.ศ. 2549
ถึงแก่อนิจกรรม
พลเอก หาญ ลีลานนท์ ถึงแก่อนิจกรรม เมื่อวันที่ 11 กุมภาพันธ์ พ.ศ. 2561 สิริอายุ 93 ปี มีพิธีพระราชทานเพลิงศพเมื่อวันที่ 19 สิงหาคม พ.ศ. 2561 ณ วัดโสมนัสราชวรวิหาร
ดานิเอล ปาเชโก
ดานิเอล "ดานิ" ปาเชโก โลบาโต (Daniel "Dani" Pacheco Lobato) เกิดเมื่อวันที่ 5 มกราคม ค.ศ. 1991 เป็นนักฟุตบอลชาวสเปน เกิดในเมืองปิซาร์รา จังหวัดมาลากา ปัจจุบันเล่นให้กับสโมสรฟุตบอลเฆตาเฟ ปาเชโกเล่นในชุดเยาวชนกับมาลากา, บาร์เซโลนา และลิเวอร์พูลตั้งแต่ปี 2001 และในปี 2009 ได้ถูกนอริชซิตี, อัตเลติโกเดมาดริด และราโยบากาโน ยืมตัวไปเล่น ปาเชโกถนัดในตำแหน่งกองหน้าและบางครั้งยังเล่นเป็นกองกองกลางแนวรุกได้อีกด้วย
แหล่งข้อมูลอื่น
1991
วัดจันทนาราม (จังหวัดจันทบุรี)
วัดจันทนาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่บนฝั่งซ้ายของแม่น้ำจันทบุรีในตำบลจันทนิมิต อำเภอเมืองจันทบุรี จังหวัดจันทบุรี
วัดจันทนารามสร้างเมื่อไรกำหนดไม่ได้ ประมาณสมัยกรุงศรีอยุธยาเป็นราชธานีก็มีวัดนี้เกิดขึ้นแล้ว ต่อมาสมัยพระบาทสมเด็จพระนั่งเกล้าเจ้าอยู่หัว ราว พ.ศ. 2368 พระบาทสมเด็จพระจอมเกล้าเจ้าอยู่หัว ขณะผนวช พระราชทานญัตติแห่งธรรมยุตให้กับท่านเจ้าอาวาสนวม (จนฺทิสฺสโร) และได้อยู่สำนักสมเด็จพระอุปัชฌาย์เฝ้าปฏิบัติพระองค์ท่านจนได้นิสัยมุตตกะ (มีอิสระ) แล้ว จึงทูลลาจากวัดโสมนัสวิหารเพื่อรับตำแหน่งเจ้าอาวาสวัดจันทนาราม ในสมัยนั้นวัดจันทนารามขึ้นแก่วัดโสมนัสวิหาร จากข้อมูลของสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2360 ได้รับพระราชทานวิสุงคามสีมาเมื่อวันที่ 12 พฤศจิกายน พ.ศ. 2553 วัดจันทนารามเป็นสถานที่ที่สำคัญในการจัดงานประเพณีลอยกระทง โดยเริ่มจัดครั้งแรกเมื่อ พ.ศ. 2462 และมีการจัดงานทอดผ้าป่าหินขึ้นเป็นครั้งแรก จุดประสงค์เพื่อนำหินไปถมโคนเสาไม้ชายฝั่งแม่น้ำป้องกันน้ำเซาะตลิ่ง
โบราณวัตถุ โบราณสถานและปูชนียวัตถุที่สำคัญ ได้แก่ อุโบสถสร้างเมื่อ พ.ศ. 2384 อุโบสถประดับตกแต่งด้วยพลอยดิบ และพลอยเจียระไน กุฏิไม้ทรงปั้นหยา 1 หลัง แผ่นศิลา ขนาดกว้าง 40 เซนติเมตร ยาว 2 เมตร หนา 10 เซนติเมตร จำนวน 4 แผ่น และพระพุทธรูปศิลาอ่อนแบบพม่า 1 องค์ หน้าตักกว้าง 66 เซนติเมตร สูง 78 เซนติเมตร
แองคิโลซอร์
แองคิโลซอร์ คือ สายพันธุ์ของไดโนเสาร์กินพืช ที่มืสะโพกแบบออนิสทิสเชียนชนิดหนึ่ง ไดโนเสาร์สายพันธุ์นี้มีลักษณะที่เด่นๆคือ มีลำตัวอ้วนกลม มีเกราะอยู่ที่หลังและมีลูกตุ้มขนาดใหญ่ที่หาง ไดโนเสาร์ที่มีในวงศ์นี้ เช่น แองคิโลซอรัส ยูโอโพลเซฟาลัส มินมี เป็นต้น
ที โมเมนต์
ที โมเมนต์ (TMoment) เป็นบริษัทผลิตและจัดจำหน่ายภาพยนตร์ไทย โดยเป็นการร่วมทุนระหว่าง ไท เอ็นเตอร์เทนเมนต์ และ โมโน เทคโนโลยี และชื่อบริษัทมีที่มาจากการนำชื่อหน้าของทั้งสองบริษัทคือ T ของไท และ Mo ของโมโนมารวมกัน โดยบริษัทเปิดดำเนินการเพียง 3 ปีและได้ปิดตัวลงด้วยเหตุผลคือกลุ่มโมโนต้องการขอถอนทุน
ประวัติ
ที โมเมนต์ ก่อตั้งขึ้นเมื่อปี 2559 ด้วยทุนจดทะเบียน 200 ล้านบาท โดยเกิดจากการรวมตัวกันของ 2 บริษัทคือ ไท เอ็นเตอร์เทนเมนต์ และ โมโน เทคโนโลยี ภายหลังจากการปิดตัวลงของ จีทีเอช และได้มีการแถลงข่าวเปิดตัวบริษัทเมื่อวันที่ 27 มกราคม พ.ศ. 2559 ที่ อินฟินิตีฮอลล์ ชั้น 5 สยามพารากอน
ตั้งแต่เริ่มดำเนินการ ที โมเมนต์ เปิดตัวภาพยนตร์ทั้งหมด 3 เรื่อง คือโอเวอร์ไซส์ ทลายพุง กวาดรายได้ไป 15 ล้านบาท แอปวอร์ แอปชนแอป กวาดรายได้ไป 17 ล้านบาท และ The Pool นรก 6 เมตร กวาดรายได้ไปทั้งหมด 53 ล้านบาท ถือเป็นการสร้างรายได้สูงสุดของค่ายและสร้างชื่อค่ายให้เป็นที่รู้จักมากขึ้น แต่อย่างไรก็ตามแผนการดำเนินการกลับไม่เป็นไปตามแผนจนกระทั่งเมื่อวันที่ 14 สิงหาคม พ.ศ. 2562 ที โมเมนต์ ได้แถลงข่าวด่วนเพื่อปิดตัวบริษัทลง โดยระบุสาเหตุว่าทางกลุ่มโมโนฯ ต้องการขอถอนทุนออกจากบริษัท เนื่องจากผลการดำเนินงานของกลุ่มโมโนฯ ในไตรมาสที่ 2 ของปีการเงิน 2562 กลุ่มโมโนฯ ขาดทุน 95 ล้านบาท จึงต้องมีการตัดการดำเนินงานในส่วนที่ไม่จำเป็นออกไป จึงเป็นสาเหตุของการปิดตัวบริษัทลง และต่อมาทาง ไท เอ็นเตอร์เทนเมนต์ ได้แยกไปเปิดค่ายภาพยนตร์ใหม่ร่วมกับ เมเจอร์ ซีนีเพล็กซ์ ในชื่อ ไท เมเจอร์
จังหวัดกอนตูม
กอนตูม (Kon Tum) เป็นจังหวัดในเขตที่สูงตอนกลางของประเทศเวียดนาม มีอาณาเขตติดกับจังหวัดกว๋างนามทางทิศเหนือ จังหวัดกว๋างหงายทางทิศตะวันออก และจังหวัดซาลายทางทิศใต้ ส่วนทางทิศตะวันตกติดกับจังหวัดรัตนคีรีของประเทศกัมพูชา แขวงอัตตะปือและแขวงเซกองของประเทศลาว เมืองหลักของจังหวัดคือเมืองกอนตูม
จังหวัดกอนตูมมีเนื้อที่ 9,614.5 ตารางกิโลเมตร ประชากรประมาณ 432,900 คน เศรษฐกิจขึ้นอยู่กับเกษตรกรรมเป็นหลัก
แม่น้ำโอตะ
แม่น้ำโอตะ เป็นแม่น้ำสายหลักในจังหวัดฮิโรชิมะ ประเทศญี่ปุ่น มีความยาว 103 กิโลเมตร มีต้นน้ำอยู่ที่ภูเขาคัมมูริ และไหลลงสู่อ่าวฮิโรชิมะและทะเลเซโตะใน ในเส้นทางของแม่น้ำสายนี้ ยังเป็นที่ตั้งของโรงไฟฟ้าพลังงานน้ำ
แม่น้ำโอตะจะไหลไปรวมกับกระแสของแม่น้ำโทเนะและแม่น้ำมิซาซะบริเวณเขตอาซากิตะ ในนครฮิโรชิมะ และภายหลังยังแตกสายธารออกไปเป็นแม่น้ำเคียวบาชิ แม่น้ำเท็มมะ และแม่น้ำโมโตยาซุ ที่บริเวณสามเหลี่ยมปากแม่น้ำของนครฮิโรชิมะ
แวร์ว็อล์ฟ (ปฏิบัติการทางทหาร)
แวร์ว็อล์ฟ (Werwolf, "มนุษย์หมาป่า") เป็นแผนการของนาซี ซึ่งได้เริ่มพัฒนาขึ้นในปี ค.ศ. 1944 เพื่อก่อตั้งกองกำลังต่อต้านซึ่งจะออกปฏิบัติการบนแนวหลังข้าศึก เมื่อฝ่ายสัมพันธมิตรได้เข้ารุกรานเยอรมนี ท้ายที่สุดแล้ว โฆษณาชวนเชื่อของแวร์วูล์ฟนั้นมีค่าแค่เกินความเป็นจริงที่จะทำสำเร็จได้
กีฬามวยปล้ำในโอลิมปิกฤดูร้อน 2020 – เกรโก-โรมัน รุ่นน้ำหนักไม่เกิน 97 กิโลกรัม บุคคลชาย
การแข่งขันกีฬามวยปล้ำในโอลิมปิกฤดูร้อน 2020 – เกรโก-โรมัน รุ่นน้ำหนักไม่เกิน 97 กิโลกรัม บุคคลชาย เป็น 1 ใน 18 รายการแข่งขันกีฬามวยปล้ำในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 2-3 สิงหาคม พ.ศ. 2564 ที่มากูฮาริเม็สเซะ การแข่งขันรายการเกรโก-โรมัน รุ่นน้ำหนักไม่เกิน 97 กิโลกรัม บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 16 คน จาก 16 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 25 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1912
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
รายชื่อเมืองในประเทศลาว
นี่คือรายการของเมืองในประเทศลาวซึ่งเป็นประเทศในทวีปเอเชีย
ดราก้อนบอล ซูเปอร์
ดราก้อนบอล ซูเปอร์ เป็นซีรีส์การ์ตูนชุดดราก้อนบอล แต่งเรื่องโดย อากิระ โทริยามะ และเป็นอนิเมะชุดที่ 5 ของซีรีส์ ออกอากาศครั้งแรกเมื่อวันที่ 5 กรกฎาคม 2558 ต่อจากดราก้อนบอล ไค ทางช่องฟูจิทีวีของญี่ปุ่น
ประวัติ
ดราก้อนบอล ซูเปอร์ ซีรีส์ชุดใหม่ของดราก้อนบอล โดยผู้เขียนเรื่องต้นฉบับอย่างอากิระ โทริยาม่าได้กลับมาเขียนเนื้อเรื่องอีกครั้ง โดยภาคนี้ได้ดำเนินต่อจากดราก้อนบอล Z หลังจบศึกบู และได้นำเนื้อหาจากภาพยนตร์ ดราก้อนบอล Z ศึกสงครามเทพเจ้า และ ดราก้อนบอล Z การคืนชีพของฟรีเซอร์ มาเล่าเรื่องและขยายความใหม่อีกครั้งเพื่อเชื่อมโยงเข้าสู่เนื้อหาใหม่ที่จะปรากฏในซีรีส์นี้ คือ ช่วงะหว่าง 10 ปี ก่อนที่โกคูพบอูบุ (จอมมารบูกลับชาติมาเกิดใหม่)
บทเทพทำลายล้างบีรุส
4 ปีหลังปราบจอมมารบูสำเร็จ ฮะไคชินบีรุสได้ตื่นขึ้นจากจำศีล ฝันเห็นคู่ต่อสู้ที่แข็งแกร่งที่สุดคือซูเปอร์ไซย่าก๊อดจึงได้ออกตามหา มาดาวไคโอเหนือพบกับ ซุน โกคูที่ฝึกอยู่ จึงสู้กัน โกคูแพ้ง่ายดาย บีรุสเมื่อทราบว่ามีชาวไซย่าบนโลกจึงไปหา คือช่วงงานวันเกิดของบลูม่า บีรุสโกรธที่ถูกบูแย่งพุดดิ้งกับไม่พบซูเปอร์ไซย่าก๊อด คิดลบโลกทิ้ง โกคูที่ตามมาได้เสนอให้ถามจากเทพเจ้ามังกร มี 2 วิธีคือ เทพแปลงกายเป็นชาวไซย่า หรือ คือให้ชาวไซย่า 5 คนที่มีจิตบริสุทธิ์ส่งพลังไปให้คนที่ 6 ที่เป็นศูนย์กลางทำให้เป็นได้ ดังนั้นเบจิต้า,โกฮัง,โกเท็น,ทรังคส์,และบีเดลที่ท้องมีเชื้อสายชาวไซย่า ทำพิธีส่งลังให้โกคูกลายเป็นซูเปอร์ไซย่าก๊อดสำเร็จ จึงสู้กับบีรุสอีกครั้งโดยมีเงื่อนไขว่า ถ้าโกคูแพ้โลกจะถูกทำลายทันที
เวลาของร่างก็อดหมดลง โกคูจึงแพ้ แต่บีรุสเปลี่ยนใจไม่ทำลายโลกกับเรื่องยุติลง แต่บีรุสกับวิสก็กลับมาแวะเวียนในฐานะแขกเสมอ ซึ่งโกคูกับเบจิต้าไปขอวิสเทวดาคนสนิทของบีรุส พาไปฝึกฝนที่ดาวของบีรุส ให้แข็งแกร่งขึ้น
บทฟรีเซอร์คืนชีพ
กองทัพพ่ายแพ้แก่คุริลิน,โกฮัง,เทนชินฮัง,พิคโกโร่,ผู้เฒ่าเต่า ทางพวกโกคูพอทราบเรื่อง แต่ต้องเสียเวลาไป ทุกคนจึงเร่งพลังถึงขีดสุด จนโกคูจับสัมผัสใช้วิชาเคลื่อนย้ายพาตนกับเบจิต้ามาที่โลกทัน ทั้งคู่ได้ร่างใหม่ "ซูเปอร์ไซย่าก็อดซูเปอร์ไซย่า หรือ ซูเปอร์ไซย่าบลู" ได้เข้าต่อสู้กับฟรีเซอร์ที่มีร่างใหม่ "โกลเด้นฟรีเซอร์" ทางโกคูประมาทถูกโซเบทำร้ายจนบาดเจ็บ เบจิต้าจึงสู้ต่อแทนโดยไม่ลังเล ฟรีเซอร์สู้ติดต่อกันที่ไม่ชินกับร่างโกลเด้นเสียท่าให้กับเบจิต้า จึงฉวยโอกาสทำลายโลกทิ้ง พวกโกคูเท่านั้นที่รอด วิสก็ช่วยย้อนเวลากลับไป 3 นาที จนโกคูรีบฆ่าฟรีเซอร์ทันที
บทเทพทำลายล้างแชมป้า
โกคูกับเบจิต้าฝึกบนดาวของบีรุสอยู่นั้น แชมป้า ฮะไคชินจักรวาลที่ 6 (มีทั้งหมด 12 จักรวาล โดยพวกโกคูอยู่ในจักรวาลที่ 7) มาเยี่ยมบีรุส ทั้งคู่จึงจัดแข่งส่งนักสู้มาดวลกันที่ดาวนิรนาม หากจักรวาลที่ 7 ชนะจะได้รับซุปเปอร์ดราก้อนบอล แต่ถ้าจักรวาลที่ 6 ชนะ แชมป้าขอโลกในจักรวาลที่ 7 ไปอยู่จักรวาลตน โดยต้องเลือกลูกทีม 5 คน กับให้สอบข้อเขียนเพื่อวัดสมองด้วย
จักรวาลที่ 7 ส่ง โกคู,เบจิต้า,พิคโกโร่,จอมมารบู,โมนากะ(เด็กส่งของที่มาส่งของให้บีรุสประจำ แต่บีรุสอ้างว่าแข็งแกร่งมาก) จักรวาลที่ 6 ส่ง ฮิตโตะ,คาเบะ,โฟรสต์,โบตาโมะ,มาเก็ตตะ ผลคือจอมมารบูนั้นสอบตกข้อเขียน จักรวาลที่ 7 เหลือ 4 คน
ผลปรากฏว่าจักรวาลที่ 7 เป็นฝ่ายชนะไป หลังจบการแข่ง เซ็นโอ คือ เทพเหนือทั้ง 12 จักรวาลก็ได้โผล่ บอกให้บีรุสกับแชมป้าตั้งใจทำงาน พวกโกคูได้รับซุปเปอร์ดราก้อนบอล 6 ลูก กับเพิ่งรู้ว่า ลูกที่ 7 คือที่แข่งกัน เรียกซูปเปอร์เทพเจ้ามังกรออกมากับขอพรด้วยภาษาเทพ คือทำให้โลกในจักรวาลที่ 6 กลับมามีอารยธรรมอีกครั้ง แชมป้าดีใจที่จักรวาลตนมีโลก จึงได้กินของอร่อย แต่ก็เจ็บใจที่ถูกบีรุสช่วย
บททรังคซ์อนาคต
ในอนาคตของทรังค์เกิดเหตุร้าย คือ "โกคูแบล็ค" ชาวไซย่าที่มีหน้าตาคล้ายโกคูอยู่เบื้องหลัง ทำให้ทรังค์ย้อนเวลามายังยุคของโกคูเพื่อขอความช่วยเหลือ จึงสืบหาตัวจริงของแบล็คจนพบว่าคือ "ซามัส" ไคโอเหนือว่าที่ไคโอชินคนต่อไปของจักรวาลที่ 10 ที่รู้เรื่องพวกโกคู หมายฆ่าโกวัส(ไคโอชินปัจจุบัน) เพื่อเป็นไคโอชิน กับใช้แหวนกาลเวลาไปอนาคต 1 ปี ขอพรซุปเปอร์ ดราก้อนบอล สลับร่างกับโกคู แล้วไปอนาคตของทรังค์ กับฆ่าโกวัสโดยขอให้ซามัสในอนาคตร่วมมือ ซามัสในอนาคตขอพรให้เป็นอมตะ กับไล่ฆ่าไคโอชินทุกจักรวาล ซึ่งฮะไคชินก็ตายตาม กับทำลายทุกจักรวาล โดยโลกคือรายสุดท้าย บีรุสเห็นท่าไม่ดีจะเกิดเรื่องจึงรีบไปฆ่าซัมัสในเส้นเวลาของตน
ทางทรังค์กับไมจากอนาคตคิดจะกลับอนาคตช่วงสู้กับดาบูร่า แต่วิสได้บอกว่าให้ไปหาตัววิสในอนาคตกับบอกถึงเหตุกับขอให้บีรุสอนาคตว่าให้กำจัดแบล็ค กับผนึกซามัส โลกของทรังคส์อนาคตจึงกลับเป็นเหมือนเดิม แต่ในอนาคตนั้นจะมีตัวตนของทั้งคู่อยู่แล้ว ทั้งคู่จึงไปอนาคตนั้นกับใช้ชีวิตอยู่ต่อไป กับนำแคปซูลที่มีเสบียงกับข้าวของเครื่องใช้ในยุคโกคูไปยังอนาคตเพื่อสร้างอนาคตใหม่ให้อุดมสมบูรณ์
บทศึกประลองพลัง
1 ปีต่อมา โกคูเบื่อหน่ายกับชีวิต ที่ถูกบีรุสกับวิสก็เตือนแต่ไม่สน จึงไปหา 2 เซ็นโอพอดี (เบื่อหน่ายที่เห็นว่าเหล่าเทพไม่ยอมทำงาน คิดลบให้เหลือ 4 จักรวาล) จึงเรียกประชุมเหล่าเทพมารวมตัวกัน กับให้ฮะไคชินสู้กันเอง แต่รุนแรงเกินไป จึงยุติ ให้โกคู จากจักรวาลที่ 7 สู้จนแพ้ท็อปโปะ ว่าที่ฮะไคชิน จักรวาลที่ 11 คือมติให้จัดแข่งขึ้นมา 8 จักรวาล จักรวาลละ 10 คน รวมคือ 80 คน(ยกเว้น 1,5,8,12 เพราะติดTop รอด) กฎสู้ห้ามใช้อาวุธกับอุปกรณ์ในสนับสนุนการต่อสู้ แต่ถ้าเป็นวิชาคาถาหรือส่วนต่างๆของร่างกายผู้ใช้กับสภาพแวดล้อมในสนามถือว่าใช้ได้ ถ้าจักรวาลไหนแพ้จะถูกลบทิ้ง (ยกเว้นเทวดา) ให้เวลา 40 ชั่วโมง ไปรวบรวมนักสู้มา โกคูจึงได้รวมครบ 10 คน คือโกคู,เบจิต้า,โกฮัง,พิคโกโร่,คุริริน,หมายเลข 18,หมายเลข 17,เทนชินฮัง,ผู้เฒ่าเต่า,จอมมารบู ทางเบจิต้าเข้าร่วมไม่ได้ เพราะบลูม่าท้องใกล้คลอด วิสจึงเร่งเวลาให้คลอดทันที โกคูไปรวมทีม แต่จอมมารบูก่อเรื่องนอนหลับอีก 2 เดือนกว่าจะตื่น โกคูจึงไปชวนฟรีเซอร์ที่ตายมาร่วมทีมแทน แลกกับขอพรคืนชีพด้วยดราก้อนบอล พอจักรวาลทั้ง 8 มารวมตัวกับครบ จึงเริ่มการแข่งขึ้น โดยสนามทำจากแร่คัชชิ่งที่แข็งที่สุด ในทุกๆจักรวาล แรงโน้มถ่วงกับอากาศเท่าเทียมกัน ใช้วิชาเหาะไม่ได้ แต่พวกมีปีกหรือมีกายภาพเป็นนกจะบินได้ สู้แบบแบทเทิลรอยัล 80 คนพร้อมกัน จำกัดเวลา 100 ทัค = 48 นาที ห้ามฆ่ากัน ใครตายมาลงแข่งถูกฆ่าไม่ตาย พอหมดเวลาจักรวาลไหนเหลือรอดบนเวทีมากกว่า ก็ชนะ แต่ถ้านักสู้จักรวาลไหนตกเวทีหมด หรือเหลืออยู่บนเวทีน้อยกว่า จะถูกปรับแพ้กับถูกลบไป เหล่าเทพกับนักสู้ที่แพ้คือคนดูคอยเชียร์กับให้คำแนะนำเท่านั้น ใครที่ชนะขอพรจากซูเปอร์ดราก้อนบอลได้
พอเริ่มการแข่ง ฟรีเซอร์หลอกใช้ให้โฟรตส์โค่นจักรวาลที่ 9 จนแพ้ถูกลบกับหักหลัง กับฮิตโตะแพ้จิเร็นง่ายๆ พอผ่านไปสักพักนักสู้เหลือต่ำกว่าครึ่ง เกล ชาวไซย่าจากจักรวาลที่ 6 แปลงเป็นซูเปอร์ไซย่าในตำนาน เกิดคลั่งทำร้ายทั้งมิตรกับศัตรูจนจักรวาลที่ 4,3,2,10 แพ้ถูกลบง่ายๆ จนถูกนักสู้จักรวาลที่ 11 ไล่ต้อน คาริฟูร่าคิดใช้โปตาร่ารวมร่างกับเกลจนเป็นเคฟูร่า
เวลาเหลือ 15 นาที เหลือนักสู้ 12 คน เคฟูร่าเสมอกับกับโกฮัง จักรวาลที่ 6 ถูกลบ คาเซรัลแพ้ผู้เฒ่าเต่า ทางผู้เฒ่าเต่าแพ้จิเร็น โกคูเผลอกใช้ร่างนำใจ กายนำจิตสูสีกับจิเร็นแวบนึง ฟรีเซอร์ล่อให้ท็อปโปกับดิสโปะตกเวที เหลือจิเร็นแค่คนเดียว ทุกคนรุมจิเร็นไม่ไหว หมายเลข 17 ระเบิดตัวเองก็ไร้ผล โกคูใช้ร่างนำใจ กายนำจิตไล่ต้อนจิเร็นอีกที แต่ถึงขีดจำกัด ถูกเบจิต้าช่วยไว้ ทั้ง 2 รุมจิเร็นไม่ไหว เบจิต้าแพ้ตกเวที ฟรีเซอร์กับโกคูรุมพาจิเร็นตกเวทีไปพร้อมกันจนสำเร็จ จักรวาลที่ 11 ถูกลบ เหลือหมายเลข 17 ที่ชนะ เพราะในร่างไม่มีระเบิด จึงระเบิดไม่ได้ ขอพรกับซูเปอร์ดราก้อนบอลว่าให้ทุกจักรวาลที่ถูกลบกลับคืนมา วิสก็คืนชีพฟรีเซอร์เป็นการตอบแทน
หลังจากนั้นทุกคนกลับไปใช้ชีวิตสงบสุขตามเดิม ส่วนฟรีเซอร์กลับไปสร้างกองทัพเพื่อรอคอยเวลาแก้แค้นอีกครั้ง
บทนักโทษสายตรวจทางช้างเผือก
2 เดือนหลังจบศึกประลองพลังจบลง กับศึกโบรลี่ สายตรวจจักรวาลที่นำโดย เมรุส(หัวหน้าทีม) ได้นำตัวบูไปหวังใช้พลังของไดไคโอชินผนึกโมโร(พ่อมดที่ถูกขัง 10 ล้านปี ข้อหาดูดกลืนพลังชีวิตของดาว กับไม่มีวันตาย) กับเครนเบอร์รี่(สมุนเก่าของฟรีเซอร์) แหกคุกบุกดาวนาเม็กดวงใหม่หวังขอพรจากดราก้อนบอล โกคูกับเบจิต้าที่ติดไปกับบูจึงช่วยเมรุสปราบโมโร แพ้หลับไป 3 วัน โมโรเก่งกว่าเดิม โกคูกับเบจิต้าพอฟื้น พวกเมรุสเพิ่งปลุกไดไคโอชินในตัวบูให้ตื่นชั่วคราวไล่ต้อนโมโร แต่เครนเบอร์รี่บชิงขอพร 1 ให้ตัวเองหายดี 2 ฟื้นพลังเวทให้โมโร กับถูกโมโรฆ่าชิงขอพรสุดท้าย คือ ให้พวกนักโทษที่ถูกขังในคุกอวกาศเป็นอิสระ พวกนักโทษแหกคุกติดตามโมโร โกคูกับเบจิต้าสู้ไม่ไหวจึงแยกหนี โกคูฝึกกับเมรุส เบจิต้าไปดาวยาโดแรตฝึกพลังจิตกับวิชาต่างๆ เอสก้าชาวนาเม็กคนสุดท้ายได้รับสืบทอดเป็นผู้เฒ่าสูงสุดคนใหม่ถูกพาตัวหนีไปอยู่กับเดนเด้ที่โลก
สายตรวจจักรวาลทั้งหมด รวมตัวกับโกฮัง,พิคโกโร่,คุริริน,หมายเลข 18,หมายเลข 17,เทนชินฮัง,ผู้เฒ่าเต่า ,หยังฉา,เจาสึ เปิดศึกกับพวกโมโรที่มาบุกโลก ราบรื่น โมโรแบ่งพลังให้ซากันโบจนพวกโกฮังสู้ไม่ไหวโกคูที่กลับมาทันสู้ชนะซากันโบ กับใช้ร่างนำใจ กายนำจิต ร่างเค้าลางไล่สู้โมโรไม่ไหว
ชาวยาโดแรตมีกฏห้ามวาร์ปออกนอกดาว เบจิต้าจึงขอให้สอน กับวาร์ปมาโลกเอง สู้ด้วยร่างบลู อีโว กับใช้วิชาบีบแยกจิต ยิ่งทำร้ายโมโรมากเท่าไหร่ พลังชีวิตที่ถูกดูดมาจะแยกออกตัวไปหาเจ้าของเดิม จนโมโรกลับมาแก่ กับรีบหนีไปกิน 73 จนเก่งกว่าเดิมทำร้ายเบจิต้ากับก๊อปวิชามาไล่ต้อนทุกคน เดนเด้คิดไปรักษาทุกคน กับคุริลินรีบนำถั่วเซียนไปให้ แต่โมโรรู้ทันจึงกางบาเรีย เมรุสที่ถูกวิสเตือนถึงวัฐจักรก็ไม่สนจึงมาเปิดบาเรียให้เดนเด้ไปช่วยรักษา กับฝ่าฝืนกฏเทวดาคือฝักใฝ่ความดีหรือชั่ว กับเอาจริงตอนสู้ ทำลายผลึกพลังงานในตัวโมโรไป 2 อัน ก่อนตัวสลายบอกลาโกคูกับสิ่งที่ตนทำ โกคูโกรธเป็นใช้ร่างนำใจ กายนำจิตสมบูรณ์สู้ชนะโมโร แต่โกคูก่อเรื่องใมอบถั่วเซียนให้โมโรมอบตัว แต่โมโรฟื้นตัวนำผลึกอันสุดท้ายที่เหลือก๊อปพลังเมรุสมาสู้โกคู แต่ไม่เคยฝึกร่างรับภาระไม่ไหวจึงรวมตัวกับดาวสู้ต่อ บิลล์คิดช่วยแต่ดชินคันเรียกตัว วิสก่อนไปบอกให้โกคูทำลายผลึกของโมโร ทางเบจิต้าใช้วิชารวมพลังจากทุกคนที่รู้จักกับไดไคโอชินไปหาอุบุเพื่อมอบพลังให้อีกที จนโกคูโค่นโมโรสำเร็จ
จุดที่เปลี่ยนแปลงจากภาพยนตร์
ในช่วงบทเทพทำลายล้างบีรุส และ บทฟรีเซอร์คืนชีพมาจาก ภาพยนตร์ ศึกสงครามเทพเจ้า และ การคืนชีพของฟรีเซอร์ โดยถูกดัดแปลงในบทอนิเมะทีวีซีรีส์ ซึ่งถูกปรับเปลี่ยนรายละเอียดต่างๆ เพื่อเหมาะสมกับการออกอากาศและจุดเนื้อหาที่เปลี่ยนจากของเดิม
จุดที่เปลี่ยนแปลงจากมังงะ
ในช่วงฮะไคชินแชมป้าเป็นต้นไป เป็นเนื้อหาที่มาจากต้นฉบับของดราก้อนบอลซูเปอร์ และรูปแบบมังงะจะแตกต่างกับอนิเมะที่ออกอากาศอยู่
การออกอากาศ
ดราก้อนบอล ซูเปอร์ ออกอากาศทุกวันอาทิตย์เวลา 9:00 น. - 9:30 น. ทางช่องฟูจิทีวีของญี่ปุ่น ฉายครั้งแรกเมื่อวันที่ 5 กรกฎาคม 2558 ต่อจากดราก้อนบอล ไค บทจอมมารบู
ในประเทศไทย ได้ออกอากาศทางช่อง TNT Thailand (Toonami) ออกอากาศในรูปแบบซีซัน โดยจำนวนตอนในซีซันแบ่งตามเวอร์ชันภาษาอังกฤษของ Toonami Asia
ดราก้อนบอล ซูเปอร์
ดราก้อนบอล ซูเปอร์ ตีพิมพ์ลงนิตยาสารรายเดือน V-Jump เล่มเดือนสิงหาคม ปี 2015 เนื้อเรื่องโดย อากิระ โทริยามะ ภาพโดย โทโยทาโร่ โดยเนื้อหาจะคล้ายๆ กับอนิเมะที่ออกอากาศในขณะนั้นและเนื้อเรื่องโทริยามะเป็นผู้คุมบทและวางโครงเรื่อง ส่วนโทโยทาโร่เป็นผู้รับผิดชอบทางด้านภาพวาด
งานสะสมศิลปะหลวงของพระราชวงศ์อังกฤษ
งานสะสมศิลปะหลวง หรือ งานสะสมศิลปะหลวงของพระราชวงศ์อังกฤษ (Royal Collection) คืองานสะสมศิลปะที่เป็นของพระราชวงศ์อังกฤษ แต่อยู่ในความรับผิดชอบขององค์กรที่รักษาเพื่อผู้สืบราชบัลลังก์และเพื่อชาติ งานสะสมประกอบด้วยจิตรกรรมกว่า 7,000 ชิ้น, จิตรกรรมสีน้ำ และ ภาพวาดเส้น 40,000 ชิ้น และงานพิมพ์ของศิลปินชั้นครู (old master print) อีกประมาณ 150,000 และรวมทั้งพรมทอแขวนผนัง, เฟอร์นิเจอร์, เครื่องกระเบื้อง, หนังสือ และงานศิลปะอื่นๆ  งานเหล่านี้เก็บสะสมไว้ตามสถานที่ต่างหลายแห่งที่รวมทั้งที่พระราชวังแฮมพ์ตันคอร์ท และ พระราชวังวินด์เซอร์ ซึ่งเปิดให้ประชาชนเข้าชมได้ และ หอศิลป์สมเด็จพระราชินี (Queen's Gallery) ภายในพระราชวังบัคคิงแฮมในลอนดอน นอกจากนั้นก็มีที่There is also a หอศิลป์สมเด็จพระราชินี, เอดินบะระห์ติดกับพระราชวังโฮลีรูด ราคาของงานสะสมทั้งหมดประมาณกันว่ามีมูลค่ากว่าหมื่นล้านปอนด์
จิกะ
กิกะ- หรือ จิกะ- (giga-) เป็นคำนำหน้าหน่วยในระบบเมตริก แสดงถึงค่าหนึ่งพันล้าน (109 หรือ 1000000000) มีสัญลักษณ์คือ G-
กิกะมาจากภาษากรีกคือ γίγας มีความหมายว่า 'ยักษ์' พจนานุกรมภาษาอังกฤษของอ็อกฟอร์ดมีการบันทึกว่า คำนี้ถูกใช้เก่าแก่ที่สุดในรายงานการประชุมของ IUPAC ครั้งที่ 14 เมื่อปี 1947 : "คำนำหน้าต่อไปนี้ใช้เพื่อย่อสำหรับค่าหนึ่งพันล้าน โดยมีอักษรย่อว่า: G- กิกะ- 109×"
เมื่อพูดถึงคำว่า กิกะ เป็นหน่วยข้อมูลในคอมพิวเตอร์แล้ว คือ จิกะบิต หรือ จิกะไบต์ จะมีค่า 1073741824 หรือ 230 ถึงแม้ว่าค่านี้จะขัดแย้งกับมาตรฐานทั่วไปและไม่ได้รับการยอมรับจากองค์กรมาตรฐานต่าง ๆ
สนุกนิ์นึก
สนุกนิ์นึก เป็นเรื่องสั้นเรื่องแรกของไทย ประพันธ์โดย พระเจ้าบรมวงศ์เธอ พระองค์เจ้าคัคณางคยุคล กรมหลวงพิชิตปรีชากร ตีพิมพ์เป็นครั้งแรก (ตอนแรก) ในหนังสือ "วชิรญาณวิเศษ" (แผ่น 28 วันที่ 6 เดือน 8 ปีจอ อัฐศก 1248) โดยแต่งเลียนแบบสำนวนหนังสือภาษาอังกฤษ โดยเริ่มแรกทรงตั้งพระทัยจะทดลองแต่เป็นเรื่องยาวแบบนวนิยาย
อุทยานแห่งชาติไทรโยค
อุทยานแห่งชาติไทรโยค เป็นอุทยานแห่งชาติที่ตั้งอยู่ในเขต อำเภอไทรโยค จังหวัดกาญจนบุรี
สนุกนิ์นึก
มีเนื้อหาเป็นบทสนทนาถกของพระในวัดบวรนิเวศ 4 รูป ถกเถียงถึงการที่พระรูปหนึ่งจะสึกออกไปแต่งงาน แต่ตีพิมพ์ได้ตอนเดียวก็ต้องยุติไป เนื่องจากถูกกล่าวหาว่ามีเนื้อหากระทบกระเทียบต่อศาสนาในสมัยนั้น และเป็นการเขียนแนวใหม่ที่คนในยุคนั้นยังไม่รู้จักดีพอ โดยเฉพาะ สมเด็จพระมหาสมณเจ้า กรมพระยาปวเรศวริยาลงกรณ์ ซึ่งทรงปกครองวัดบวรนิเวศ ทรงเข้าพระทัยว่า กรมหลวงพิชิตปรีชากรเอาเรื่องจริงมาเขียนประจานให้ร้ายวัดบวรนิเวศ สมเด็จพระมหาสมณเจ้า กรมพระยาปวเรศวริยาลงกรณ์ ทรงน้อยพระทัยโทมนัสเดือดร้อนมากมาย จนรัชกาลที่ 5 ต้องทรงไกล่เกลี่ยแก้ไขด้วยพระองค์ เรื่องจึงระงับลงได้ และกรมหลวงพิชิตปรีชากรก็ไม่กล้าทรงแต่งเรื่องสนุกนิ์นึกต่อไป
อุทยานแห่งชาติไทรโยค
ภูมิประเทศ
อุทยานแห่งชาติไทรโยค มีพื้นที่ครอบคลุมพื้นที่ป่าแม่น้ำน้อย ป่าวังใหญ่ และป่าห้วยเขย่ง ซึ่งพื้นที่ส่วนใหญ่ของ อุทยานแห่งชาติไทรโยค จะมีลักษณะที่เป็นเทือกเขาสลับซับซ้อน มีความสูงจากระดับน้ำทะเล ปานกลาง กินพื้นที่ 500 km2 และมีความสูงโดยเฉลี่ยที่ 300-600 เมตร มียอดเขาแขวะเป็นยอดเขาที่สุดของอุทยาน โดยวัดความสูงได้ประมาณ 1327 m จากระดับน้ำทะเล เทือกเขาส่วนใหญ่นั้นจะทอดยาวจากทางด้านทิศเหนือลงมาทางทิศใต้ ทางด้านทิศตะวันตกของอุทยานแห่งชาติไทรโยคเป็นเขตติดต่อกับประเทศพม่า
ภูมิอากาศ
อุณหภูมิในพื้นที่อุทยานรายปีอยู่ในช่วงกว้างระหว่าง 8 C ถึง 45 C ช่วงเวลาที่แห้งแล้งที่สุดอยู่ในเดือนธันวาคมถึงกุมภาพันธ์ ในขณะที่ช่วงที่มีฝนชุกที่สุดอยู่ในช่วงพฤษภาคมถึงตุลาคม
ประวัติ
ข้างในอุทยานยังมีสะพานของทางรถไฟสายมรณะและค่ายของกองทัพญี่ปุ่นในช่วงสงครามโลกครั้งที่สอง
ใน พ.ศ. 2521 มีการถ่ายทำฉากรัสเซียนรูเล็ตของภาพยนตร์เดอะ เดียร์ ฮันเตอร์ในอุทยานนี้ ในวันที่ 27 ตุลาคม พ.ศ. 2523 ไทรโยคกลายเป็นอุทยานแห่งชาติที่ 11 ของประเทศไทย
สถานที่ท่องเที่ยว
สถานที่ท่องเที่ยวสำคัญในอุทยานคือน้ำตก ได้แก่น้ำตกไทรโยคน้อยและน้ำตกไทรโยคใหญ่ ซึ่งไหลไปยังแม่น้ำแควน้อย
อุทยานนี้มีถ้ำจำนวนมาก โดยถ้ำละว้า ถ้ำที่มีขนาดใหญ่สุด มีความยาว 500 m ในถ้ำมีโพรงใหญ่ 5 ช่อง แต่ละช่องมีหินงอกหินย้อยขนาดใหญ่ ส่วนถ้ำดาวดึงส์ ซึ่งค้นพบใน พ.ศ. 2515 มีความยาว 100 m และมีโพลงที่มีหินงอกหินย้อย 8 ช่อง
พรรณไม้ประจำถิ่นและพันธุ์สัตว์
พื้นที่ส่วนใหญ่ของป่าไทรโยคเต็มไปด้วยต้นสัก ในช่วงที่ญี่ปุ่นบุกครองประเทศไทย มีการตัดต้นสักเพื่อทำเป็นหมอนรถไฟของทางรถไฟสายมรณะ หลังจากนั้นมีการปลูกต้นสักใหม่ใน พ.ศ. 2497
สัตว์ที่อยู่ในอุทยานนี้ ได้แก่ช้าง, เสือ, เก้ง, กวางป่า, หมูป่า, ชะนี, เม่นใหญ่แผงคอยาว, ลิงลม และเลียงผา ต่อมามีการค้นพบปูราชินีในอุทยานนี้เมื่อ พ.ศ. 2526
ไทรโยคเป็นที่อยู่ของค้างคาวคุณกิตติ ซึ่งพบครั้งแรกใน พ.ศ. 2516 และพบเฉพาะในถ้ำหินปูนของอุทยาน (รวมถึงถ้ำค้างคาว) และบริเวณรอบ ๆ จังหวัดกาญจนบุรีกับใกล้ประเทศพม่า
ยกสยามปี 2
ยกสยาม เป็นรายการเกมโชว์ควิซโชว์ ซึ่งเน้นส่งเสริมให้คนในแต่ละจังหวัดรักบ้านเกิด รวมทั้งใช้ความรู้ความสามารถที่เกี่ยวกับประเพณีวัฒนธรรมท้องถิ่นในแต่ละจังหวัดเพื่อตอบคำถาม หลังจากที่ประสบความสำเร็จใน ยกสยามปี 1 ทำให้มีการจัดการแข่งต่อในปีที่สอง ออกอากาศตั้งแต่ทุกวันจันทร์ - วันศุกร์ เวลา 18.27 - 18.52 น. เริ่มออกอากาศครั้งแรกเมื่อวันที่ 12 มกราคม พ.ศ. 2552 ทาง โมเดิร์นไนน์ ทีวี ผลิตโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ดำเนินรายการโดย ปัญญา นิรันดร์กุล
นอกจากนั้น พระบาทสมเด็จพระวชิรเกล้าเจ้าอยู่หัว เมื่อครั้งดำรงพระอิสริยยศเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ได้พระราชทานแผ่นประกาศนียบัตรจารึกพระนามาภิไธยย่อ "ม.ว.ก." เพื่อเป็นเกียรติแก่จังหวัดผู้ชนะในรายการยกสยาม
กติกา
จะแข่งกันเป็นภาคทั้งหมด 5 ภาค ซึ่งแชมป์แต่ละภาคนั้นนอกจากจะได้รับเงินรางวัลไปก่อน  1 ล้านบาทและถ้วยรางวัลจากรัฐมนตรี แล้วในรอบชิงชนะเลิศ  แชมป์และรองแชมป์ของทั้ง 5 ภาคจะเข้ามาชิงชัยกันเพื่อครองสิ่งอันเป็นสิริมงคลแก่ชีวิตกับ แผ่นเกียรติยศพระราชทานฯ จากสมเด็จพระบรมโอรสาธิราชฯ สยามมกุฎราชกุมาร  พร้อมเงินรางวัล 1 ล้านบาท เพื่อเป็นเกียรติแก่จังหวัดผู้ชนะในรายการยกสยาม
วิธีการตอบ
การยกป้ายคำตอบในเกมจะแตกต่างจากยกสยามในปีแรก โดยหลังจากพิธีกรอ่านคำถามจบ จะมีเวลาในการปรึกษาภายในทีม 1 นาที จากนั้นการยกป้ายคำตอบจะให้หัวหน้าทีมและลูกทีมยกป้ายคำตอบพร้อมกัน (เหมือนกับ ยกที่ 3 ในรอบชิงชนะเลิศ ยกสยามปีที่ 1)
รอบที่ 1 (รอบคัดเลือก)
ในภาคตะวันออกมีทั้งหมด 7 จังหวัด โดยจะมี 1 จังหวัดที่จะได้ไปในรอบต่อไปทันที ไม่ต้องแข่งขันในรอบแรก
หมายเหตุ :
รอบที่ 2
ในรอบที่ 2 ของภาคตะวันออก จะเป็นการแข่งขันแบบพบกันหมด ระบบการเล่นคือทำได้ 5 ข้อก่อนจะได้ 1 คะแนน โดยทีมที่มีคะแนนน้อยที่สุดจะตกรอบ
หมายเหตุ :
รอบคัดเลือก ภาคเหนือ
หมายเหตุ :
รอบชิงชนะเลิศ ภาคเหนือ
ระบบการแข่งขันเป็นแบบนับจำนวนข้อที่ถูก ทีมใดที่จำนวนข้อที่ถูกน้อยกว่า จะต้องหาตัวแทนลงจากเวที 1 คน ทีมใดมีสมาชิกหมดก่อนเป็นผู้แพ้
รอบที่ 1 (รอบคัดเลือก)
ในภาคใต้มีทั้งหมด 14 จังหวัด โดยในรอบแรกจะแบ่งออกเป็น 2 กลุ่ม กลุ่มที่ 1 มี 8 จังหวัด (4คู่) และกลุ่มที่ 2 มี 6 จังหวัด (3คู่)
รอบที่ 2 (รอบก่อนรองชนะเลิศ)
หมายเหตุ :
รอบรองชนะเลิศ ภาคใต้ 4 จังหวัด
หมายเหตุ :
รอบชิงชนะเลิศ ภาคใต้
ระบบการแข่งขันเป็นแบบนับจำนวนข้อที่ถูก ทีมใดที่จำนวนข้อที่ถูกน้อยกว่า จะต้องหาตัวแทนลงจากเวที 1 คน ทีมใดมีสมาชิกหมดก่อนเป็นผู้แพ้
รอบรองชนะเลิศ ภาคตะวันออกเฉียงเหนือ
หมายเหตุ :
รอบชิงชนะเลิศ ภาคตะวันออกเฉียงเหนือ
ระบบการแข่งขันเป็นแบบนับจำนวนข้อที่ถูก ทีมใดที่จำนวนข้อที่ถูกน้อยกว่า จะต้องหาตัวแทนลงจากเวที 1 คน ทีมใดมีสมาชิกหมดก่อนเป็นผู้แพ้
รอบที่ 1 (รอบคัดเลือก)
ในภาคกลางมีทั้งหมด 20 จังหวัด โดยในรอบแรกจะแบ่งออกเป็น 2 กลุ่ม กลุ่มที่ 1 มี 10 จังหวัด (5คู่) และกลุ่มที่ 2 มี 10 จังหวัด (5คู่)
รอบรองชนะเลิศ ภาคกลาง 5 จังหวัด
ในรอบรองชนะเลิศ ภาคกลาง จะเป็นการแข่งขันแบบพบกันหมด ระบบการเล่นคือทำได้ 3 ข้อก่อนจะได้ 1 คะแนน โดยทีมที่มีคะแนน 2 อันดับสูงสุดเข้ารอบต่อไป
หมายเหตุ :
รอบชิงชนะเลิศ ภาคกลาง
ระบบการแข่งขันเป็นแบบนับจำนวนข้อที่ถูก ทีมใดที่จำนวนข้อที่ถูกน้อยกว่า จะต้องหาตัวแทนลงจากเวที 1 คน ทีมใดมีสมาชิกหมดก่อนเป็นผู้แพ้
รอบแรก
แข่งขันในระบบ 5 ใน 9 ข้อ ทีมใดมีคะแนนครบ 5 คะแนนก่อน เข้ารอบ
หมายเหตุ :
รอบชิงดำ
ทั้ง 2 จังหวัดต้องตอบคำถามในระบบข้อเดียวตัดสินถ้าหากทั้ง 2 จังหวัดเทเหมือนกันแล้วถูก หรือ ผิด อยู่ต่อ ถ้าเทไม่เหมือนกันทั้ง 2 จังหวัดมี 1 จังหวัดจะได้เข้ารอบชิงชนะเลิศเป็นคู่ชิงกับ นนทบุรี
หมายเหตุ :
รอบชิงชนะเลิศระดับประเทศ
แข่งขันแบบให้ยกผิดออก ทีมใดสมาชิกในทีมหมดก่อนแพ้ โดยแบ่งการแข่งขันเป็น 3 ยก ยกที่ 1 และ 2 มีคะแนนยกละ 1 คะแนน ส่วนในยกที่ 3 มีคะแนน 2 คะแนน
ยกที่ 1
หมายเหตุ :
ยกที่ 2
หมายเหตุ :
ยกที่ 3
หมายเหตุ :
ยกตัดสิน
ให้หัวหน้าทีมยกเพียงคนเดียว ถ้าข้อใดมีคำตอบไม่เหมือนกัน จะยุติเกม และทีมที่ตอบถูกจะได้เป็นแชมป์ยกสยาม
ยกสยามนัดพิเศษศึกรวมดารา
เป็นการแข่งขันนัดพิเศษ ซึ่งเป็นการแข่งขันระหว่างทีมจังหวัดนนทบุรี และทีมรวมดารา ซึ่งนั่นก็คือหัวหน้าจากทีมจังหวัดต่างๆรวม 10 คน โดยทีมที่ชนะ จะได้รับโล่เกียรติยศจากทางรายการ
ยกที่ 1
ระบบการแข่งขันเป็นแบบนับจำนวนข้อที่ถูก ทีมใดที่จำนวนข้อที่ถูกน้อยกว่า จะต้องหาตัวแทนลงจากเวที 1 คน ถ้าตอบแบบเททั้ง 2 ทีม แล้วถูก ทั้ง 2 ทีมจะต้องหาตัวแทนลงจากเวที 1 คน แล้วทีมใดมีสมาชิกหมดก่อนเป็นผู้แพ้ โดยแบ่งการแข่งขันเป็น 2 ยก ยกที่ 1 มีคะแนน 1 คะแนน ส่วนในยกที่ 2 มีคะแนน 2 คะแนน
คริปโทแซนทิน
คริปโทแซนทิน (cryptoxanthin) เป็นสารกลุ่มแคโรทีนอยด์ จัดอยู่ในกลุ่มแซนโทฟิลล์ โดยมีโครงสร้างคล้ายกับบีตา-แคโรทีนแต่มีหมู่ไฮดรอกซิลเพิ่มมา มีสูตรเคมีคือ C40H56O เมื่ออยู่ในรูปบริสุทธิ์ คริปโทแซนทินจะเป็นของแข็งผลึกสีแดงมันวาว ละลายในคลอโรฟอร์ม เบนซีน ไพริดีนและคาร์บอนไดซัลไฟด์
คริปโทแซนทินมีคุณสมบัติเป็นโปรวิตามินเอ เมื่ออยู่ในร่างกายจะเปลี่ยนรูปเป็นวิตามินเอ (เรตินอล) และมีคุณสมบัติเป็นสารต้านอนุมูลอิสระและกระตุ้นการซ่อมแซมเซลล์ที่สึกหรอ มีรายงานว่าคริปโตแซนทินอาจช่วยยับยั้งมะเร็งปอดได้
เดอะเฮาส์มาร์ตีนส์
เดอะเฮาส์มาร์ตีนส์ (The Housemartins) เป็นวงอินดี้ป็อปจากอังกฤษที่ได้อยู่ในช่วงปีทศวรรษ 1980 หลายเนื้อร้องของเดอะเฮาส์มาร์ตีนส์ได้รวมลัทธิมาร์กซ์ การเมือง, และศาสนาคริสต์ สะท้อนให้เห็นถึงนักร้อง พอล ฮีตัน จากความเชื่อที่เห็น (ด้านหลังของปกอัลบั้ม London 0 Hull 4 ที่มีข้อความว่า "Take Jesus - Take Marx - Take Hope")
คริปโทแซนทิน
คริปโทแซนทินพบในพืชหลายชนิด เช่น พริก ฟักทองอเมริกัน พลับ มะละกอและแครอท
จังหวัดซาลาย
ซาลาย (Gia Lai) เป็นจังหวัดในเขตที่สูงตอนกลางของประเทศเวียดนาม มีขนาดพื้นที่มากเป็นอันดับที่ 2 ของประเทศ การแบ่งเขตการปกครองประกอบไปด้วยอำเภอ 14 อำเภอ, เมืองระดับอำเภอ 2 เมือง และนครประจำจังหวัด 1 นคร คือ เปล็ยกู
ดอยเชียงดาว
thumb|300px|พระอาทิตย์ตกบนยอดดอยเชียงดาว ดอยเชียงดาว หรือ ดอยหลวงเชียงดาว (Doi Chiang Dao, Doi Luang Chiang Dao) เป็นดอยหรือยอดเขาที่มีความสูงเป็นอันดับ 3 ของประเทศไทย รองมาจากดอยอินทนนท์และดอยผ้าห่มปก ตั้งอยู่ในเขตอำเภอเชียงดาว จังหวัดเชียงใหม่ มีความสูง 2,275 เมตร (7,136 ฟุต) จากระดับน้ำทะเล  ชื่อในสมัยก่อนเรียกว่า "ดอยอ่างสลุง"  ชื่อกันตามตำนานพื้นเมืองว่าเป็นสถานที่ที่สมเด็จพระสัมมาสัมพุทธเจ้า เสด็จมาพร้อมพระอรหันต์ 8 รูป ทรงลงสรงน้ำในสลุงทองคำหรือบริเวณอ่างสลุง จึงเรียกดอยแห่งนี้ว่า "ดอยหลวง" เนื่องจากเป็นดอยที่มีขนาดสูงใหญ่ ("หลวง" ในภาษาเหนือ หมายถึง "ใหญ่" ) เพี้ยนเป็น "ดอยหลวงเพียงดาว" (ดอยหลวงเปียงดาวในภาษาเหนือ) จนกลายมาเป็น  "ดอยหลวงเชียงดาว" หรือ "ดอยเชียงดาว" ในปัจจุบัน
เป็นที่ตั้งของเขตรักษาพันธุ์สัตว์ป่าเชียงดาว อุณหภูมิตามปกติจะถูกปกคลุมด้วยเมฆหมอกตลอดปีโดยเฉพาะในฤดูหนาวและฤดูฝน อากาศหนาวเย็นตลอดฤดูหนาวและฤดูฝนอากาศชุ่มชื้นมาก เป็นแหล่งที่มีพืชพรรณหลากหลายและมีหลายชนิดที่เป็นพืชถิ่นเดียวไม่พบในส่วนอื่น ๆ ของประเทศไทย มีทั้งพืชเขตร้อน, กึ่งเขตร้อนและพืชเขตอบอุ่น จึงเป็นสถานที่ ๆ พบความหลากหลายทางชีวภาพมาก เนื่องจากเป็นเขาหินปูน เป็นส่วนหนึ่งของเทือกเขาถนนธงชัย เกิดขึ้นในยุคเพอร์เมียน มีอายุระหว่าง 230–250 ล้านปี เป็นหมู่หินราชบุรีของไทย ซึ่งเกิดจากการทับถมของตะกอนทะเล และซากสัตว์ที่มีหินปูน สันนิษฐานว่า พื้นที่ในบริเวณนี้ในอดีตเคยเป็นท้องทะเลมาก่อนที่การตกตะกอนทับถมของซากสิ่งมีชีวิต เช่น ปะการังและหอย เป็นแหล่งนิยมสำหรับการดูนก  มีนกอาศัยอยู่ที่นี่มากกว่า 300 ชนิด รวมถึงสัตว์ป่าชนิดอื่นที่หายาก เช่น ผีเสื้อสมิงเชียงดาว, ไก่ฟ้าหางลายขวาง, กวางผา รวมถึงเลียงผา ซึ่งเป็นสัตว์ป่าสงวน เป็นต้น
พระเจ้าซ็องจงแห่งโชซ็อน
พระเจ้าซ็องจง มีพระนามเดิมคือ องค์ชายจาซาน (자산군, 者山君) พระราชสมภพเมื่อค.ศ. 1457 เป็นพระโอรสขององค์ชายรัชทายาทอีกยอง (의경세자, 懿敬世子) และพระชายาซูบิน ตระกูลฮัน แต่ทว่าพระราชบิดาก็ได้สิ้นพระชนม์ไปในปีเดียวกัน องค์ชายแฮยางพระอนุชาขององค์ชายรัชทายาทอีกยองจึงได้เป็นองค์ชายรัชทายาทแทน และขึ้นครองบัลลังก์เมื่อค.ศ. 1468 เป็นพระเจ้าเยจง (예종, 睿宗) ในค.ศ. 1467 องค์ชายจาซานทรงเปลี่ยนพระนามเป็น องค์ชายจัลซาน (잘산군, 乽山君) และอภิเษกกับธิดาของฮันมยองฮี (한명회, 韓明澮) คือ พระชายาชอนฮัน ตระกูลฮัน (천안군부인, 天安郡夫人 ภายหลังเป็น พระมเหสีคงฮเย (공혜왕후, 恭惠王后))
แต่พระเจ้าเยจงก็อยู่ในราชสมบัติได้ไม่นานสวรรคตไปเสียก่อนในค.ศ. 1469 โดยที่ทรงเหลือพระโอรสพระชนมายุสี่ชันษาไว้ คือ องค์ชายเจอัน (제안대군, 齋安大君) พระมเหสีจองฮี หรือ พระพันปีจาซ็อง ร่วมกับชินซุกจู (신숙주, 申淑舟) และฮันมยองฮี ได้ตัดสินพระทัยว่าองค์ชายเจอันนั้นพระชนมายุน้อยเกินกว่าจะเป็นกษัตริย์ และยกราชบัลลังก์ให้กับพระโอรสองค์โตขององค์ชายรัชทายาทอีกยอง คือองค์ชายโวลซาน (월산군, 月山君) แต่พระองค์นั้นมีพระพลานามัยไม่สู้ดีนัก จึงมอบราชบัลลังก์ให้แก่พระอนุชาขององค์ชายโวลซาน คือ องค์ชายจัลซาน
องค์ชายจัลซานจึงขึ้นครองราชสมบัติด้วยพระชนมายุเพียงสิบสามพระชันษา และมีพระอัยยิกาจาซ็อง (자성대왕대비, 慈聖大王大妃 เป็นผู้ว่าราชการแทนหลังม่าน (수렴청정, 垂簾聽政) พระเจ้าซ็องจงในต้นรัชกาลนั้นทรงเป็นเพียงกษัตริย์หุ่นเชิด อำนาจทั้งหมดตกแก่ชินซุกจู และฮันมยองฮี ซึ่งเป็นขุนนางที่มีอำนาจมาตั้งแต่รัชสมัยของพระเจ้าเซโจพระอัยกาของพระเจ้าซ็องจง และเป็นผู้ผลักดันให้พระเจ้าซ็องจงได้เป็นกษัตริย์ในที่สุด พระเจ้าซ็องจงสถาปนาพระราชบิดาองค์ชายรัชทายาทอีกยอง เป็น พระเจ้าทอกจง (덕종, 德宗) และพระชายาซูบินพระราชมารดาเป็น พระพันปีอินซู (인수대비, 仁粹大妃) ในค.ศ. 1474 กฎหมายประจำอาณาจักรหรือคยองกุกแดจอน (경국대전, 經國大典) ที่ชำระมาตั้งแต่สมัยของพระเจ้าเซโจก็ได้เสร็จสิ้นลง
พระเจ้าซ็องจงได้รับการยกย่องว่าเป็นกษัตริย์ตามแบบของลัทธิขงจื้อพระองค์แรกของราชวงศ์โจซ็อน ในรัชสมัยของพระองค์เกาหลีได้กลายเป็นสังคมขงจื้ออย่างเต็มตัว ในค.ศ. 1478 ทรงตั้งฮงมุนกวาน (홍문관, 弘文館) ไว้เป็นสถานศึกษาและห้องสมุดคล้ายกับจีพยอนจอนของพระเจ้าเซจงมหาราช ฮงมุนกวานเมื่อรวมกับซากันวอน (사간원, 司諫院) และซาฮอนบู (사헌부, 司憲府) แล้วเรียกว่า สามกรม เป็นหน่วยงานที่คอยตรวจสอบการทำงานของขุนนางผู้ใหญ่กลุ่มขุนนางเก่า หรือแม้แต่องค์กษัตริย์เอง และเป็นที่สำหรับขุนนางกลุ่มซาริมที่จะเข้ามามีบทบาทในราชสำนัก พระเจ้าซ็องจงยังดำเนินนโยบายกดขี่พระพุทธศาสนาโดยการห้ามสร้างวัดและห้ามมิให้พระภิกษุเข้าเมืองฮันซ็อง พระเจ้าซ็องจงเป็นกษัตริย์ที่อ่อนแอและไร้ความเด็ดขาด ในราชบัลลังก์ของพระองค์เอง และอำนาจของพระองค์ ทรงถูกบั่นทอนลงอย่างมาก จากเหล่าขุนนางของพระองค์เอง และยังถูกแทรกแซงจาก พระพันปีอินซู อีกด้วย
พระมเหสีจากตระกูลยุน ในอดีตเคยเล่นผูกพันและรักกับพระเจ้าซ็อนจงแต่เด็ก ทว่าถูกกำแพงชนชั้นปิดกั้นด้วยเหตุผลทางชนชั้นและครอบครัวกล่าวคือบิดาของพระมหสีถูกใส่ร้ายว่าเป็นกบฏ ตำแหน่งของบิดาพระมเหสีในตอนนั้นคือเจ้ากรมการศึกษาซึ่งเทียบเท่ารัฐมนตรีในปัจจุบัน ครอบครัวของพระมเหสีจึงแทบถูกเนรเทศ ส่วนทางครอบครัวพระเจ้าซ็องจงตอนนั้นแม้เป็นเพียงองค์ชายและยังไม่ได้อยู่ในวังแต่พระราชมารดาไม่โปรดที่พระเจ้าซ็องจงออกไปเล่นและพบปะเช่นนั้น
จูน โรส เบลลามี
จูน โรส เบลลามี (June Rose Bellamy) หรือชื่อพม่า ยะดะหน่านะเม (ရတနာနတ်မယ် "เทพีแห่งนพรัตน์"; 1 มิถุนายน ค.ศ. 1931 – 1 ธันวาคม ค.ศ. 2020) เป็นภริยาคนที่สี่ของนายพล เน วิน ผู้นำเผด็จการทหารชาวพม่า
พระเจ้าซ็องจงแห่งโชซ็อน
พระนามเต็ม
สมเด็จพระราชา ซ็องจง คังจอง อินมุน โฮนมู ฮุมซ็อง คงฮโย แห่งเกาหลี
จูน โรส เบลลามี
ประวัติ
จูน โรส เป็นธิดาของเฮอร์เบิร์ต เบลลามี (Herbert Bellamy) นักสะสมกล้วยไม้ชาวออสเตรเลีย กับมารดาคือเจ้าหญิงเทะตินมะละ (ထိပ်တင်မလတ် Hteiktin Ma Lat) พระนัดดาในเจ้าชายกะนอง (ကနောင်မင်းသား Kanaung Mintha) แห่งราชวงศ์อลองพญา
พระเจ้าซ็องจงแห่งโชซ็อน
อ้างอิง
14571494
จูน โรส เบลลามี
ประวัติ
ต่อมาเธอพบกับนายพลเน วินครั้งแรกเมื่อปี ค.ศ. 1963 ที่ยุโรปซึ่งเธอพำนักอยู่ในขณะนั้น เน วินได้ชี้ชวนให้เธอกลับประเทศมาตุภูมิ แม้จะไม่เต็มใจนักแต่เธอก็ทำตามข้อเสนอของเขาแล้วออกมาจากอิตาลี จูน โรสสมรสกับเน วินเมื่อปี ค.ศ. 1976 แต่ชีวิตสมรสรื่นรมย์อยู่เพียงห้าเดือนและลงเอยด้วยการหย่า
หลังจากนั้นจูน โรสย้ายกลับไปอยู่ที่อิตาลี ซึ่งเธอสอนภาษาพม่า และสอนทำอาหารอิตาลีที่เมืองฟลอเรนซ์ และร่วมองค์กรการกุศลบริจาคทรัพย์แก่นักศึกษาแพทย์ผ่านสถาบันศึกษาด้านการแพทย์ที่ย่างกุ้ง จนกระทั่งเสียชีวิตในปี ค.ศ. 2020 ด้วยวัย 88 ปี
สงครามตีเมืองทวาย
สงครามตีเมืองทวาย ในรัชสมัยพระบาทสมเด็จพระพุทธยอดฟ้าจุฬาโลกเกิดขึ้นสองครั้งได้แก่ ใน พ.ศ. 2331 และ พ.ศ. 2335 ในสงครามตีเมืองทวายครั้งที่หนึ่ง พ.ศ. 2331 นั้นไม่ประสบผลสำเร็จ ต่อมาเมืองทวายเข้าสวามิภักดิ์ต่อกรุงเทพฯทำให้สงครามตีเมืองทวายครั้งที่สองพ.ศ. 2335 ประสบความสำเร็จ ฝ่ายสยามครอบครองเมืองทวายได้เป็นเวลาประมาณหนึ่งปี จนกระทั่งในพ.ศ. 2336 พระเจ้าปดุงทรงส่งทัพพม่ามายึดเมืองทวายคืน ประกอบกับเมืองทวายกบฏขึ้นต่อการปกครองของสยาม ทำให้ฝ่ายพม่าสามารถยึดเมืองทวายคืนได้สำเร็จและฝ่ายสยามต้องถอยกลับในที่สุด
ภูมิหลัง
เมืองทวาย เมืองมะริด และเมืองตะนาวศรี ตั้งอยู่บนชายฝั่งตะนาวศรี (Tenassserim Coast) อยู่ในเขตตะนาวศรีของประเทศพม่าในปัจจุบัน ทวายมะริดและตะนาวศรีเป็นพื้นที่ทับซ้อนระหว่างอิทธิพลของพม่าและสยามมาเป็นเวลายาวนาน ชาวเมืองทวายนั้นเป็น "ชนชาติทวาย" หรือเป็นชาวมอญ ในขณะที่เมืองตะนาวศรีนั้นเป็นชาวสยาม กรมพระยาดำรงราชานุภาพทรงมีพระอธิบายว่า "เมืองทวายซึ่งอยู่ต่อแดนมอญข้างเหนือเมืองตะนาวศรี ไพร่บ้านพลเมืองเปนทวายชาติหนึ่งต่างหาก การปกครองเคยตั้งทวายเปนเจ้าเมืองกรมการทั้งหมดจึงเปนแต่ขึ้นกรุงฯ เหมือนอย่างประเทศราชอันหนึ่ง ไม่สนิทนัก แต่ส่วนเมืองตะนาวศรีซี่งอยู่ใต้เมืองทวายลงมาต่อกับเมืองชุมพรนั้น ไพร่บ้านพลเมืองมีทั้งพวกเม็ง (มอญ) แลไทยปะปนกัน" ปรากฏเมืองตะนาวศรีและเมืองทวายอยู่ในเมืองเจ้าพระยามหานครทั้งแปดเมืองซึ่งต้องถือน้ำพิพิฒน์สัตยาตามกฎมณเฑียรบาล และปรากฏเมืองตะนาวศรีในพระไอยการตำแหน่งนาทหารหัวเมืองซึ่งตราขึ้นในรัชสมัยสมเด็จพระบรมไตรโลกนาถ ต่อมาเมื่อการค้าทางอ่าวเบงกอลเจริญขึ้น มีเรือมาเทียบท่าที่ปากแม่น้ำตะนาวศรีนำไปสู่การกำเนิดเมืองมะริดขึ้น
ในสงครามการเสียกรุงศรีอยุธยาครั้งที่หนึ่งพ.ศ. 2107 พระเจ้าบุเรงนองทรงได้เมืองทวายและตะนาวศรีไปครอบครองแก่พม่า สมเด็จพระนเรศวรฯทรงให้ทัพไปตีเมืองทวายและตะนาวศรีมาเป็นของสยามได้สำเร็จในพ.ศ. 2135 ต่อมาเมืองทวายตกกลับไปเป็นของพม่าในรัชสมัยพระเจ้าทรงธรรม จากนั้นเมืองทวายจึงอยู่ภายใต้การปกครองของพม่า ส่วนเมืองมะริดและตะนาวศรีนั้นอยู่ภายใต้การปกครองของสยาม เมืองมะริดเป็นเมืองท่าที่มีความสำคัญในการค้าขายทางอ่าวเบงกอลในรัชสมัยสมเด็จพระนารายณ์มหาราช พลเมืองชาวเมืองมะริดนั้นประกอบไปด้วยหลากหลายเชื้อชาติได้แก่ "ชาวพม่า ชาวสยาม ชาวจีน ชาวอินเดีย ชาวมลายู และชาวยุโรป"
ในช่วงปลายสมัยอยุธยา อาณาจักรพม่าราชวงศ์โก้นบอง (Konbaung dynasty) ซึ่งเพิ่งถือกำเนิดขึ้นต้องการสร้างอำนาจในพม่าตอนล่างอย่างมั่นคงเพื่อป้องกันไม่ให้หัวเมืองมอญเป็นกบฏขึ้นอีก นำไปสู่ความขัดแย้งระหว่างอาณาจักรพม่าและอาณาจักรอยุธยาในเรื่องอิทธิพลเหนือชาวมอญและหัวเมืองทางชายฝั่งตะนาวศรี ในพ.ศ. 2302 สงครามพระเจ้าอลองพญา ฝ่ายพม่าสามารถยึดเมืองมะริดตะนาวศรีและชายฝั่งตะนาวศรีทั้งหมดไปได้สำเร็จ นับจากนั้นมาชาวฝั่งตะนาวศรีเมืองทวายมะริดและตะนาวศรีจึงอยู่ภายใต้การปกครองของพม่า ในสงครามเก้าทัพพ.ศ. 2328 พระเจ้าปดุงทรงใช้เมืองทวายและเมืองมะริดเป็นฐานในการยกทัพเข้าโจมตีสยาม หลังจากที่สยามสามารถต้านการรุกรานของพม่าได้ในสงครามเก้าทัพและสงครามท่าดินแดง จึงกลับขึ้นเป็นฝ่ายรุกในแนวรบเทือกเขาตะนาวศรีทางภาคตะวันตกและเตรียมการเพื่อนำชายฝั่งตะนาวศรีกลับมาเป็นของสยามอีกครั้ง
เหตุการณ์นำ
หลังจากที่ฝ่ายสยามสามารถต้านทานการรุกรานของพม่าได้ในสงครามเก้าทัพและสงครามท่าดินแดง พระบาทสมเด็จพระพุทธยอดฟ้าจุฬาโลกฯและกรมพระราชวังบวรมหาสุรสิงหนาทมีพระราชดำริ ที่ยกจัดทัพยกเข้าไปในดินแดนของพม่า แต่ใน พ.ศ. 2330 พระเจ้าปดุงส่งทัพมาปราบเมืองฝางได้ และตั้งทัพที่เมืองฝางเตรียมเข้ารุกรานลำปางต่อไป ธาปะระกามะนี (Abaya-Kamani) เจ้าเมืองเชียงแสน นำกองทัพเข้ามาสมทบที่เมืองฝางก่อนกลับเมืองเชียงแสน พระยาแพร่ชื่อมังไชยยกทัพเข้าโจมตีเมืองเชียงแสน ธาปะระกามะนีหลบหนีไปเมืองเชียงราย พระยาเพชรเม็ง (น้อยจิตตะ) เจ้าฟ้าเมืองเชียงรายจับตัวธาปะระกามะนีส่งให้แก่พระยากาวิละเจ้าเมืองลำปาง พระยากาวิละจึงนำทั้งธาปะระกามะนีเจ้าเมืองเชียงแสนและพระยาแพร่มังไชยส่งลงมาถวายที่กรุงเทพฯ ธาปะระกามะนีให้การว่าฝ่ายพม่ากำลังเตรียมทัพเข้ารุกรานเมืองลำปางและหัวเมืองล้านนาอีกครั้ง พระบาทสมเด็จพระพุทธยอดฟ้าฯจึงมีพระราชโองการให้กรมพระราชวังบวรฯเสด็จขึ้นเหนือแต่งตั้งพระยากาวิละเป็นเจ้าเมืองเชียงใหม่และฟื้นฟูเมืองเชียงใหม่ขึ้นอีกครั้ง หลังจากที่เป็นเมืองร้างมาตั้งแต่พ.ศ. 2319 เพื่อป้องกันทัพของพม่าที่จะมาจากเชียงแสน
การจัดเตรียมทัพฝ่ายไทย
ในเดือนมกราคมพ.ศ. 2331 พระบาทสมเด็จพระพุทธยอดฟ้าฯมีพระราชโองการให้จัดทัพเข้ายกไปโจมตีเมืองทวาย โดยยกทัพจากกาญจนบุรีเข้าโจมตีเมืองทวายโดยตรงผ่านทางด่านวังปอ (ทางตำบลปิล็อก อำเภอทองผาภูมิ จังหวัดกาญจนบุรี) ซึ่งเป็นเส้นทางภูเขาสูงชัน ผ่านเมืองกะเลอ่าวง์ (Kaleinaung) หรือเมืองกลิอ่องแล้วเข้าเมืองทวาย กองกำลังฝ่ายไทยมีจำนวนทั้งสิ้น 20,000 คน ประกอบด้วย;
พระบาทสมเด็จพระพุทธยอดฟ้าจุฬาโลกฯเสด็จยกทัพออกจากกรุงเทพฯทางชลมารค ในวันเสาร์เดือนยี่ขึ้นห้าค่ำ (12 มกราคม พ.ศ. 2331) เมื่อยกทัพเสด็จมาถึงยังท่าตะกั่ว ริมแม่น้ำแควน้อย จึงเสด็จยกทัพขึ้นบกตั้งทัพหลวงที่ท่าตะกั่ว และมีพระราชโองการให้เจ้าพระยารัตนาพิพิธ (สน) เจ้าพระยามหาเสนา (ปลี) และพระยายมราช (บุนนาค) ยกทัพหน้าจำนวน 10,000 คน ล่วงหน้าไปก่อนไปทางด่านวังปอ จากนั้นจึงเสด็จยกทัพหลวงตามไป
การจัดเตรียมทัพฝ่ายพม่า
กองทัพพม่าที่ยกเข้ามารุกรานแหลมมลายูและภาคใต้ของไทยตั้งแต่สงครามเก้าทัพ ถึงพ.ศ. 2331 ยังคงปักหลักอยู่ที่เมืองทวาย มีแม่ทัพใหญ่คือแกงหวุ่นแมงยี พระเจ้าปดุงทรงแต่งตั้งแมงจันจาให้มาเป็นเจ้าเมืองทวายคนใหม่ แทนที่เจ้าเมืองทวายคนเดิมชื่อว่าทวายหวุ่น เมื่อฝ่ายพม่าเมืองทวายทราบว่าฝ่ายไทยกำลังยกทัพข้ามมาทางด่านวังปอ แกงหวุ่นแมงยีจึงมีหนังสือไปทูลพระเจ้าปดุงเรื่องข่าวทัพไทย และมีคำสั่งให้จัดเตรียมทัพตั้งรับทัพไทย;
การรบที่ด่านวังปอ
ทัพหน้าของเจ้าพระยารัตนาพิพิธ (สน) เจ้าพระยามหาเสนา (ปลี) และพระยายมราช (บุนนาค) ยกทัพข้ามผ่านเทือกเขาตะนาวศรี ให้พระยาสุรเสนาและพระยามหาอำมาตย์นำทัพหน้าจำนวน 5,000 คน ล่วงหน้าไปก่อน เข้าโจมตีทัพของนัดมิแลงที่ด่านวังปอในวันศุกร์ ขึ้น 9 ค่ำ เดือนสาม (15 กุมภาพันธ์ พ.ศ. 2331) พระเสนานนท์นำทัพฝ่ายไทยเข้าโจมตีฝ่ายพม่าก่อน พระเสนานนท์ถูกปืนของฝ่ายพม่าที่ขาซ้าย พระมหาอำมาตย์จึงยกทัพเข้าโจมตีฝ่ายพม่า ฝ่ายพม่าสามารถต้านทานได้พระยามหาอำมาตย์ถอยกลับออกมา พระยาสุรเสนาและพระยาสมบัติบาลถูกปืนของพม่าเสียชีวิตในที่รบ การรบที่ด่านวังปอกินเวลาร่วมสองสัปดาห์ จนกระทั่งเจ้าพระยารัตนาพิพิธและเจ้าพระยามหาเสนาจึงยกทัพเข้าช่วยกองหน้าของพระยามหาอำมาตย์ในวันแรม 10 ค่ำ เดือนสาม นัดมิแลงแม่ทัพพม่าไม่สามารถต้านการฝ่ายไทยได้อีกต่อไปถึงพ่ายแพ้ถอยร่นไปยังเมืองกลิอ่อง เจ้าพระยารัตนาพิพิธและเจ้าพระยามหาเสนาจึงเข้ายึดด่านวังปอได้สำเร็จแล้วส่งม้าเร็วมากราบทูลฯ ที่ทัพหลวง
หลังจากยึดด่านวังปอได้แล้ว เจ้าพระยารัตนาพิพิธและเจ้าพระยามหาเสนายกทัพหน้าลงไปยังเมืองกลิอ่อง พระบาทสมเด็จพระพุทธยอดฟ้าจุฬาโลกฯ จึงเสด็จยกทัพหลวงขึ้นตามไปยังด่านวังปอ เส้นทางข้ามเทือกเขาตะนาวศรีที่ด่านวังปอเป็นเส้นทางที่สูงชันและกันดาร การยกทัพหลวงข้ามด่านวังปอเป็นไปด้วยความยากลำบาก จะทรงช้างที่นั่งขึ้นไปไม่ได้ ต้องผูกราวตามต้นไม้แล้วพระบาทสมเด็จพระพุทธยอดฟ้าจุฬาโลกฯ เสด็จพระราชดำเนินด้วยพระบาท ยึดราวเหนี่ยวพระองค์ขึ้นไปแต่เช้าจนเที่ยงจึงถึงยอดเขา บรรดาช้างศึกต้องใช้งวงดึงตัวเองขึ้นเขาไป ช้างบางเชือกพลัดตกจากเขาพร้อมกับควาญช้างถึงแก่ความตาย อุปกรณ์สรรพาวุธต้องนำลงจากหลังช้างและใช้กำลังคนแบกขึ้นเขาไป พระบาทสมเด็จพระพุทธยอดฟ้าจุฬาโลกฯ จึงตรัสว่า "ไม่รู้ว่าทางนี้เดินยาก พาลูกหลานมาได้ความลำบากยิ่งนัก" การเสด็จนำทัพลงเขาอีกฝั่งหนึ่งนั้นก็เป็นไปในลักษณะเดียวกัน
การรบที่เมืองกลิอ่อง
เจ้าพระยารัตนาพิพิธและเจ้าพระยามหาเสนายกทัพลงไปจนถึงเมืองกลิอ่อง เมื่อทัพหลวงเสด็จถึงด่านวังปอแล้ว จึงมีพระราชโองการให้เจ้าพระยารัตนาพิพิธและเจ้าพระยามหาเสนาเร่งโจมตียึดเมืองกลิอ่องให้ได้โดยเร็ว เจ้าพระยารัตนาพิพิธและเจ้าพระยามหาเสนาจึงยกทัพเข้าตีเมืองกลิอ่องในวันเสาร์ขึ้น 2 ค่ำ เดือนสี่ (8 มีนาคม พ.ศ. 2331) นำไปสู่การรบที่เมืองกลิอ่อง ทวายหวุ่นและนัดมิแลงซึ่งตั้งอยู่ที่เมืองกลิอ่องออกสู้รบกับฝ่ายไทย การรบดำเนินตั้งแต่เช้าจนกลางคืน ทวายหวุ่นและนัดมิแลงไม่อาจต้านทานฝ่ายไทยได้อีกต่อไปจึงเปิดประตูเมืองด้านหลังถอยทัพกลับไปยังเมืองทวายในวันศุกร์แรมแปดค่ำเดือนสี่ (29 มีนาคม พ.ศ. 2331) เจ้าพระยารัตนาพิพิธและเจ้าพระยามหาเสนาจึงเข้ายึดเมืองกลิอ่องได้สำเร็จอีกเมืองหนึ่ง